text: Европа без фосили – Training – youth for climate
  "Приятели на Земята Европа" е европейското направление на международната организация "Приятели на Земята Интернешънъл" и една от най-големите екологични мрежи в Европа. Тя популяризира кампании по някои от най-неотложните настоящи екологични и социални проблеми, като се стреми да увеличава участието на обществеността и да промотира демократичното взимане на решения.
  Една от главните й сфери на дейност е чистата и справедлива енергия като алтернатива на използването на изкопаеми горива, основана на идеята, че за да се избегне катастрофалното изменение на климата, част от наличните запаси на въглища, нефт и газ трябва да останат под земята. Последствията от изменението на климата вече могат да се усетят, особено в Европа, но действията на правителствата са в голяма степен недостатъчни и компаниите продължават да търсят и извличат изкопаеми горива.
  Кампанията Европа без изкопаеми горива излага една всеобхватна стратегия за постигането на много необходимата и спешна трансформация към Европа без изкопаеми горива. Тя обединява климатични и енергийни кампании за разрушаване на инфраструктурата на изкопаемите горива и за създаването на справедлива, чиста енергийна система, която хората искат и от която се нуждаят. Крайната цел на кампанията е да се постигне справедлив преход към 100% възобновяема, без ядрена, свръхефективна, свободна от изкопаеми горива Европа, до 2030 г. Приоритетните области са:
  Спирането на нови проекти за изкопаеми горива: проучването и експлоатацията на изкопаеми горива трябва да бъде незабавно преустановено в Европа, както и вносът на изкопаеми горива от чужбина. Възможно е това да се постигне като се избягват неправилни решения, като например ядрената енергия, биогоривата, геоинженерството, схемите за търговия с емисии или мащабната биомаса.
  Приоритезиране на енергията, собственост на общността: поставяне на хората в центъра на енергийната трансформация, промотиране на собствеността и производството на възобновяема енергия на индивидуално и общностно ниво.
  Справедлив преход с акцент върху сигурни работни места, защита на препитанието на работната ръка и гаранция, че никой няма да бъде пренебрегнат.
  Ето някои от групите и действията, които "Приятели на Земята Европа" подкрепя с кампанията Европа без изкопаеми горива:
  "Приятели на Земята Северна Ирландия" беше част от движението, което през септември 2016 г. успя да избегне сондирането в Уудбърн форест. Членове на организацията от цяла Европа се присъединиха към протестите отвън мястото определено за сондаж.
  "Приятели на Земята Шотландия" успешно водиха кампания за забрана на подземната газификация на въглища в страната, твърдейки, че технологията е опасна и ненужна и че индустрията на възобновяеми енергийни източници има огромен потенциал (не само за климата, но и по отношение на откриването на нови работни места за шотландската икономика).
  "Приятели на Земята Норвегия" се бори срещу извличането на нефт и газ в районите край бреговете на арктическите острови Лофотен, Вестеролен и Сеня, последните останали райони в Норвегия извън границите на петролната индустрия.
  Активисти от Приятели на Земята от цяла Европа посетиха и дадоха подкрепата си за населението на Грьонинген в Холандия, което се противопоставя на добива на газ на територията си. Петролната индустрия действително дестабилизира земята и е причинила повече от 1300 земетресения през последните 30 години в райони без естествена сеизмична активност.
  "Приятели на Земята Чехия" подкрепи действия за спазване на екологичните ограничения за добива на въглища, създадени в защита на градове като Horní Jiřetín. През юни 2017 г. те допринесоха за създаването на климатичен лагер, организиран от местното движение Limity Jsme My (Ние сме границите) и Грийнпийс.
  Групи от Приятели на Земята от цяла Европа посетиха и дадоха подкрепата си за местните общности в Ланкашър, Англия, които се борят срещу сондажа в района от вече 6 години и които до този момент са успели да държат петролната индустрия настрана.
  "Приятели на Земята Словения" се обединиха заедно с други групи срещу енергийния план на правителството, който определи напълно незадоволителна цел за възобновяемите енергийни източници и даде много свобода на употребата на изкопаемите горива.
  Както беше споменато, някои местни движения успяват в борбата си. Сам по себе си, основният успех на кампанията Европа без изкопаеми горива е способността да свързва различни групи хора в борбата им срещу изкопаемите горива, да им дава гласност и да засилва действията им.